stanford-oval/wikipedia huggingface dataset:
Kesäolympialaiset 2016
Tapahtumapaikat

Kisojen avajais- ja päättäjäisnäyttämönä toimi Maracanã, jolla pelattiin myös jalkapalloturnausten loppuottelut. Yleisurheilukilpailut käytiin Estadio Olimpico Nílton Santósilla, joka katon romahdusvaaran vuoksi suljettiin etuajassa, keväällä 2013 avautuakseen laajennustöiden jälkeen syksyllä 2015. Jalkapallo-otteluita pelattiin Maracanan ja Estadio Olimpicon lisäksi viidellä vuoden 2014 MM-kilpailuiden stadionilla. Järjestäjiä olivat siis Rio de Janeiron lisäksi Belo Horizonte, Brasília, Manaus, Salvador ja São Paulo.
Maracanã, jossa järjestettiin seremoniat, osa jalkapallovälieristä, sekä loppuottelut.
Rantalentopallo-ottelut järjestettiin Copacabana Stadiumilla.
Arena Carioco 1, 2 ja 3:lla järjestettiin koripallo, judo-, paini-, miekkailu- ja taekwondo-ottelut.
Centro Olímpico de Tênis oli tennisotteluiden pitopaikka.
Golfkisat järjestettiin Campo Olímpico de Golfella.
Maria Lenk Aquatic Center, jossa järjestettiin uimahypyt, pääosa vesipallon alkusarjaotteluista ja taitouinti.
Marina da Glória, jossa järjestettiin purjehdus.
Lagoa Rodrigo de Freitas, jossa järjestettiin soudun ja ratamelonnan tapahtumat.
Voimistelukisat pidettiin Arena Olímpica do Riolla.
Velódromo Municipal do Riolla järjestettiin ratapyöräilykisat.
Pontalissa järjestettiin kilpakävelyt sekä maantiepyöräilyn aika-ajot.
Centro Aquático do Complexo Esportivo de Deodorolla järjestettiin nykyaikaisen viisiottelun uintikisat.
Nykyaikainen viisiottelu pidettiin Arena da Juventudella.
Centro Olímpico de Hipismolla järjestettiin ratsastuskisat.
Lentopallostadion Ginásio do Maracanãzinho.
Estádio Aquático Olímpicolla järjestettiin vesipallo- ja uintikisat.
Nyrkkeilyn, painonnoston, pöytätenniksen ja sulkapallon kisapaikka oli Riocentro.
Ammuntakisat pidettiin Olympia-ampumaradalla.
Centro Olímpico de Deodorolla järjestettiin melontakisat.
Centro Olímpico de BMX:llä pyöräiltiin BMX Racing -kisat.
Maahockeyottelut pelattiin Centro Olímpico de Hóqueilla.
Sambódromolla järjestetään Rion jokavuotiset sambakarnevaalit. Olympialaisten aikana siellä kilpailtiin jousiammunnassa ja yleisurheilussa.
Deodoro Stadiumilla järjestettiin rugbyottelut ja nykyaikaisen viisiottelun ratsastus-, ammunta- ja ampumajuoksukisat.
Avovesiuinti, maantiepyöräily ja triathlon järjestettiin Forte de Copacabanalla.
Arena do Futurolla pelattiin käsipalloa kisojen aikana.
Centro de Mountain Bikella järjestettiin maastopyöräilykisat.
Tapahtumapaikat > Rio de Janeiron ulkopuolella sijaitsevat stadionit, joilla pelattiin olympiajalkapalloa

Estádio Nacional Mané Garrincha.
Estádio Governador Magalhães Pinto.
Arena Fonte Nova.
Arena de São Paulo.
Arena Amazônia.
Osallistujat

Vuonna 2016 KOK:lla oli 206 jäsenmaata. Uusimmat jäsenet ovat Kosovo ja Etelä-Sudan, jotka osallistuivat ensimmäistä kertaa olympialaisiin.
Ensimmäistä kertaa olympialaisissa nähtiin myös pakolaisurheilijoiden joukkue. Euroopan pakolaiskriisin takia KOK päätti kutsua Rio de Janeiron olympialaisiin parhaat pakolaisurheilijat. KOK odotti, että pakolaisurheilijoiden joukkue tulisi koostumaan 5–10 urheilijasta.
| 0 | 1 | 2 | 3 | 4 |
| --- | --- | --- | --- | --- |
|   Afganistan (3)   Alankomaat (242)   Albania (6)   Algeria (64)   Amerikan Samoa   Andorra   Angola   Antigua ja Barbuda   Arabiemiraatit   Argentiina   Armenia   Aruba   Australia (421)   Azerbaidžan   Bahama   Bahrain   Bangladesh   Barbados   Belgia   Belize   Benin   Bermuda   Bhutan   Bolivia   Bosnia ja Hertsegovina   Botswana   Brasilia   Brittiläiset Neitsytsaaret   Brunei   Bulgaria   Burkina Faso   Burundi   Caymansaaret   Chile   Cookinsaaret   Costa Rica   Djibouti   Dominica   Dominikaaninen tasavalta   Ecuador   Egypti   El Salvador  |   Eritrea   Espanja   Etelä-Afrikka   Etelä-Korea   Etelä-Sudan   Etiopia   Fidži   Filippiinit   Gabon   Gambia   Georgia   Ghana   Grenada   Guatemala   Guam   Guinea   Guinea-Bissau   Guyana   Haiti   Honduras   Hongkong   Indonesia   Intia   Irak   Iran   Irlanti   Islanti   Iso-Britannia   Israel   Italia   Itsenäiset olympiaurheilijat   Itä-Timor   Itävalta   Jamaika   Japani   Jemen   Jordania   Kambodža   Kamerun   Kanada   Kap Verde   Kazakstan  |   Kenia   Keski-Afrikan tasavalta   Kiina   Kiinan Taipei   Kirgisia   Kiribati   Kolumbia   Komorit   Kongon demokraattinen tasavalta   Kongon tasavalta   Kosovo   Kreikka   Kroatia   Kuuba   Kuwait   Kypros   Laos   Latvia   Lesotho   Libanon   Liberia   Libya   Liechtenstein   Liettua   Luxemburg   Madagaskar   Makedonia   Malawi   Malediivit   Malesia   Mali   Malta   Marokko   Marshallinsaaret   Mauritania   Mauritius   Meksiko   Mikronesia   Moldova   Monaco   Mongolia   Montenegro  |   Mosambik   Myanmar   Namibia   Nauru   Nepal   Nicaragua   Niger   Nigeria   Norja   Norsunluurannikko   Oman   Pakistan   Pakolaisurheilijat   Palau   Palestiina   Panama   Papua-Uusi-Guinea   Paraguay   Peru   Pohjois-Korea   Portugali   Puerto Rico   Puola   Päiväntasaajan Guinea   Qatar   Ranska   Romania   Ruanda   Ruotsi   Saint Kitts ja Nevis   Saint Lucia   Saint Vincent ja Grenadiinit   Saksa (425)   Salomonsaaret   Sambia   Samoa   San Marino   São Tomé ja Príncipe   Saudi-Arabia   Senegal   Serbia  |   Seychellit   Sierra Leone   Singapore   Slovakia   Slovenia   Somalia   Sri Lanka   Sudan   Suomi   Suriname   Sveitsi   Swazimaa   Syyria   Tadžikistan   Tansania   Tanska   Thaimaa   Togo   Tonga   Trinidad ja Tobago   Tšad   Tšekki   Tunisia   Turkki   Turkmenistan   Tuvalu   Uganda   Ukraina   Unkari   Uruguay   Uusi-Seelanti   Uzbekistan   Valko-Venäjä   Vanuatu   Venezuela   Venäjä (282)   Vietnam   Viro   Yhdysvallat (554)   Yhdysvaltain Neitsytsaaret   Zimbabwe  |
Osallistujat > Kisoista pois suljetut maat lajeittain

Venäjä suljettiin pois kisojen yleisurheilusta ja painonnostosta toistuvien dopingsyytösten vuoksi. Samoin Bulgaria, Kazakstan ja Valko-Venäjä olivat suljettu pois kisojen painonnostosta. Venäjän olympiakomitea ja 68 yksittäistä yleisurheilijaa kuitenkin valittivat Urheilun kansainväliseen vetoomustuomioistuimeen CASiin saadakseen poikkeusluvan Rioon, jos olisivat pystyneet todistamaan, etteivät olleet mukana Venäjän laajamittaisessa dopingohjelmassa. Valitus kuitenkin hylättiin 21. heinäkuuta CASissa ja alkuperäinen päätös jäi voimaan. Samalla viikolla mietittiin jopa koko Venäjän joukkueen sulkemista olympialaisista järjestelmällisestä dopingin käytöstä, mutta KOK päätti 24. heinäkuuta sulkea ne venäläiset, joilla on mitä tahansa historiaa dopingin kanssa.
Mitalitaulukko

Kisojen menestyksekkäin maa oli Yhdysvallat.
| Vuoden 2016 kesäolympialaisten mitalitaulukko> Sija | Vuoden 2016 kesäolympialaisten mitalitaulukko> Maa | Vuoden 2016 kesäolympialaisten mitalitaulukko> Kultaa | Vuoden 2016 kesäolympialaisten mitalitaulukko> Hopeaa | Vuoden 2016 kesäolympialaisten mitalitaulukko> Pronssia | Vuoden 2016 kesäolympialaisten mitalitaulukko> Yhteensä |
| --- | --- | --- | --- | --- | --- |
| 1 |  Yhdysvallat | 46 | 37 | 38 | 121 |
| 2 |  Iso-Britannia | 27 | 23 | 17 | 67 |
| 3 |  Kiina | 26 | 18 | 26 | 70 |
| 4 |  Venäjä | 19 | 18 | 19 | 56 |
| 5 |  Saksa | 17 | 10 | 15 | 42 |
| 6 |  Japani | 12 | 8 | 21 | 41 |
| 7 |  Ranska | 10 | 18 | 14 | 42 |
| 8 |  Etelä-Korea | 9 | 3 | 9 | 21 |
| 9 |  Italia | 8 | 12 | 8 | 28 |
| 10 |  Australia | 8 | 11 | 10 | 29 |
| Yhteensä | Yhteensä | 307 | 307 | 359 | 973 |
Päivitetty: 22.8.2016
Lähde: Olympic Medal Count Rio 2016. Viitattu 22.8.2016. (englanniksi)
Dopingkäryt

Päätöspäivään 21. elokuuta 2016 mennessä kisoissa oli paljastunut seitsemän dopingkäryä. Dopingista jäivät kiinni muun muassa brasilialainen maantiepyöräilijä Kleber Ramos, kiinalainen uimari Chen Xinyi, moldovalainen meloja Sergei Tarnovtshi ja mongolialainen painonnostaja Chagnaadorj Usukhbayar.
Televisiointi

Suomessa kisat televisioi Yleisradio. Kisoista oli mahdollista katsoa kaikki tuotettava televisiosignaali suorana tai jälkilähetyksenä Rio Areena -nimisestä palvelusta, joka toimi myös ladattavana sovelluksena Android- ja iOS-alustoilla. Palvelussa ilmeni kuitenkin toimimattomuusongelmia jo ensimmäisenä virallisena kisapäivänä.   Yle TV2 oli varattu kokonaan olympialaisten esittämiseen kisojen ajaksi. Lastenohjelmat Galaxi ja Pikku Kakkonen esitettiin kisojen ajan Yle Teeman puolella.
| Maa | Kanava |
| --- | --- |
 Brasilia: Rede Globo Rede Bandeirantes
 Suomi: Yleisradio 
 Azerbaidžan: İTV
 Australia: Seven Network
 Belgia: VRT
 Kanada: CBC TSN RDS
 Kroatia: HRT
 Eurooppa: Sportfive
 Ranska: France Télévisions
 Saksa: ARD ZDF
 Irlanti: RTÉ
 Italia: Sky Italia RAI
 Itävalta: ORF
 Japani: NHK
 Alankomaat: NOS
 Norja: TV 2
 Pohjois-Korea: KCTV SBS
 Etelä-Korea: SBS
 Espanja: RTVE
 Ruotsi: Modern Times Group
 Sveitsi: SRG SSR
 Tanska: DR TV 2
 Turkki: FOX
 Yhdysvallat: NBC Sports
 Yhdistynyt kuningaskunta: BBC
Kuvagalleria

Avajaiset
Kansainvälinen mediakeskus.
Rion olympiakylä
Miesten maantiepyöräilyä
Naisten jalkapalloa
Miesten vesipalloa
Naisten pöytätennistä
Miesten jalkapalloa
Miesten koripalloa
Miesten ammunta
Päättäjäiset
Lipunkantajia päättäjäisissä
Aiheesta muualla

Wikimedia Commonsissa on kuvia tai muita tiedostoja aiheesta .
Rio de Janeiron kisajärjestelytoimikunnan sivusto (Arkistoitu – Internet Archive) (portugaliksi)
Olympialaiset 2016 Suomen olympiakomitean nettisivuilla (Arkistoitu – Internet Archive)
Hansa

Hansa viittaa seuraaviin asioihin:
Hansaliitto, pohjoiseurooppalaisten kaupunkien liitto 1200–1400-luvuilla
Hansakortteli, kauppakeskus Turussa
Hansa, kauppakeskus Kouvolassa
Hansa, Saksassa 1905–1961 valmistettu automerkki
Hansa Express, Finnlinesin entinen autolautta
FC Hansa Rostock, saksalaiseen jalkapalloseuraan
I.V.L. A.22 Hansa, suomalainen lentokonemalli
Hotelli Hansa, ravintolastaan tunnettu hotelli Helsingin Uuden ylioppilastalon tiloissa
Hansasilta, Helsingin kaupungin omistama kauppakeskussilta
SS Hansa, manner-Ruotsin ja Visbyn välillä 1899–1944 liikennöinyt matkustaja-alus
M/S Hansa, syyskuussa 1947 Perämerellä palanut ja uponnut suomalainen moottorialus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hansa”, voi hakea sivunnimihaulla, laajalla sivunnimihaulla tai tekstihaulla.
Ensiapu

Yleinen ensiapumerkki, valkoinen risti vihreällä pohjalla
Ensiapu tarkoittaa toimenpiteitä toisen ihmisen tai itsensä auttamiseksi onnettomuustilanteessa tai sairauskohtauksen sattuessa, ja sitä voi antaa ilman erityistä ammattitaitoa tai välineitä. Myös ensiapua antava maallikko parantaa usein huomattavasti apua saavan mahdollisuuksia selviytyä ja toipua.  Onnettomuustilanteessa ensiapu on osa potilaan auttamista, johon kuuluvat lisäksi pelastaminen, hätäilmoituksen tekeminen, ensihoito ja jälkihoito.
Hätäensiapu

Hätäensiavulla tarkoitetaan henkeä pelastavaa toimintaa. Hätäensiavulla pyritään estämään potilaan menehtyminen eli turvaamaan loukkaantuneen hengitys, verenkierto ja tajunta siihen asti, kunnes ammattiapua saadaan paikalle. Äkillisesti elottomaksi menneen potilaan painelu-puhalluselvytys on yksi hätäensiavun muoto, muita tärkeitä ovat verenvuodon tyrehdyttäminen ja tajuttoman kylkiasento sekä vierasesineen poistaminen hengitysteistä.
Muu ensiapu

Muussa kuin hätätilanteessa annettu hoito ilman erityisiä apuvälineitä tai ammattiosaamista on myös ensiapua. Tällaisia tilanteita ovat pienet vammat ja sairauskohtaukset, jotka eivät johda elvytystilanteeseen tai välttämättä edes lisäavun tarpeeseen. Tärkeä asia kiireettömissä tilanteissa on huolehtia aseptiikasta eli puhtaudesta. Rauhallinen toiminta rauhoittaa myös potilasta. Likaiset haavat, runsaasti vuotavat haavat tai muu vaikea tilanne, jonka hoitoon pelkkä ensiapu ei riitä, ohjataan lääkärin hoitoon.
Välineitä

Ensiapuvälineitä on monenlaisia, ja ne voivat olla pakattuna ensiapulaukkuun. Seuraava lista ensiapuvälineitä voisi olla esimerkiksi auton varustuksessa.
Suojakäsineet itsensä ja potilaan suojaamiseksi eritteiden kautta tarttuvilta taudeilta
Suojasiteitä, joustositeitä ja kolmiliinoja haavojen sitomiseen ja raajavammojen ensiapuun
Turvavyönleikkuri turvavöiden katkomiseen tai vaatteiden avaamiseen
Elvytyssuoja puhalluselvytyksessä elvyttäjän suun suojaksi
Lämpöpeite potilaan pitämiseksi lämpimänä
Auttamisvelvollisuus

Muiden muassa pelastuslaki ja tieliikennelaki velvoittavat jokaista kykyjensä mukaan auttamaan hätätilanteeseen joutunutta. Vaikka ensiapukoulutusta ei olisikaan, täytyy onnettomuuspaikalle saapuneen selvittää, onko kukaan hengenvaarassa ja tarvittaessa soittaa hätänumeroon 112.
Ensiapua voi oppia ohjatusti mm. Suomen Punaisen Ristin ensiapukoulutuksissa. Ensiapua yleisö- ja urheilutapahtumissa sekä onnettomustilanteissa osana Vapaaehtoista pelastuspalvelua voivat antaa Suomen Punaisen Ristin ensiapuryhmien koulutetut vapaaehtoiset.
Aiheesta muualla

Wikimedia Commonsissa on kuvia tai muita tiedostoja aiheesta .
SPR: Opi ensiapua
Lavastettu onnettomuustilanne ensiapukoulutuksessa.
Elvytyssuoja.
Luccan tasavalta

Luccan tasavalta (ital. Repubblica di Lucca) oli valtio Toscanassa nykyisen Italian alueella. Lucca oli itsenäinen tasavalta suurimman osan historiastaan. Firenzen sekä Sienan tapaan Lucca syntyi Toscanan rajakreivikunnan hajottua. Monen muun italialaisen pikkuvaltion kaatuessa Lucca säilyi keskiajalta 1800-luvulle vahvan talouden ja hyvän diplomatian avulla. Lucca oli liitossa muun muassa Pyhän saksalais-roomalaisen keisarikunnan keisarin ja Milanon kanssa.
Historia

Keisari Henrik IV myönsi vuonna 1084 Luccan kaupungille itsehallinto-oikeuden Toscanan rajakreivikunnan osana. Toscanan rajakreivittären Matildan kuoltua vuonna 1114 luccalaiset saivat laajempia oikeuksia ja kaupungin alueesta muodostui itsenäinen tasavalta vuonna 1160.
Lucca oli keskiajalla osa guelfien ja ghibelliinien valtataistelua. Luccan kulta-aikaa on ollut Castruccio Castracanin valtakausi 1300-luvun alussa, jolloin Lucca voitti taisteluissa Pisan ja Firenzen ja nousi alueelliseksi mahdiksi. Hänen kuolemansa jälkeen Luccaa repivät valtataistelut. Genovalaiset, parmalaiset, veronalaiset, firenzeläiset, pisalaiset sekä Böömin kuningas omistivat tai miehittivät tasvalaan aluetta, mutta yksikään ei kyennyt pitämään kauaa kapinallista kaupunkia hallussaan. 1400-luvun alussa se sai jälleen itsenäisyytensä.
Ranskan vallankumoussotien yhteydessä ranskalaiset miehittivät Luccan tasavallan. Napoleon järjesteli Italian valtioita vuonna 1805 siten, että Luccan tasavalta lakkautettiin ja liitettiin osaksi Luccan ja Piombinon ruhtinaskuntaa.
Aiheesta muualla

Kuvia tai muita tiedostoja aiheesta Luccan tasavalta Wikimedia Commonsissa
| --- | --- |
Auktoriteettitunnisteet: Kansalliset :  Italia
Michael Marcour

| Mitalit | Mitalit | Mitalit |  |
| --- | --- | --- | --- |
|  Michael Marcour |  Michael Marcour |  Michael Marcour |  |
Maa:   Länsi-Saksa
Miesten purjehdus
|  Olympialaiset  |  Olympialaiset  |  Olympialaiset  |  |
|  Hopeaa | Los Angeles 1984 | Star |  |
Michael Marcour (s. 10. helmikuuta 1959 Bergisch Gladbach) on Länsi-Saksaa edustanut entinen purjehtija ja olympiamitalisti. Hän kilpaili vuoden 1984 kesäolympialaisissa Los Angelesissa ja sai siellä hopeamitalin Star-luokassa.
Kauhava-Seura

Kauhava-Seura on Kauhavalla toimiva kotiseutuyhdistys. Se perustettiin vuonna 1949. Kauhava-Seura ylläpitää Kauhavan Kosolassa sijaitsevaa Iisakin Jussin tupaa ja sen lähistöllä sijaitsevaa 1850-luvulta peräisin olevaa lainamakasiinia, puukko- ja tekstiilimuseota sekä Kalan torppaa. Kauhava-seuran puheenjohtajana on vuodesta 2024 alkaen toiminut Kari Janhunen.
Puheenjohtajat

Kauhava-Seuran puheenjohtajina ovat toimineet:
Laio Järvi 1949–1969
Kyösti Virrankoski 1969–2000
Veikko Sippola 2001–2005
Aira Lahti 2006–2010
Ville Virrankoski 2011–2017
Seppo Ruotsala 2017–2021
Aira Lahti 2022–2023
Kari Janhunen 2024–
Tasavallan Presidentti (yhtye)

| Tasavallan Presidentti |
| --- | --- |
 Tasavallan Presidentin ensimmäinen kokoonpano. Takana Jukka Tolonen ja Frank Robson, edessä Måns Groundstroem, Juhani Aaltonen ja Vesa Aaltonen.
Tiedot
Toiminnassa:  1969–1974, 1983, 1990, 1993, 1995, 1999–2006, 2020
Tyylilaji:  progressiivinen rock, jazzrock, rhythm and blues
Kotipaikka:  Helsinki, Suomi
Laulukieli:  englanti, suomi
Jäsenet:  Juhani Aaltonen Vesa Aaltonen Måns Groundstroem Esa Kotilainen Pekka Pöyry Eero Raittinen Frank Robson Jukka Tolonen Heikki Virtanen
Levy-yhtiö:  Love, EMI, Akbazar, Presence
Infobox OKNimi-testi OK: 
Tasavallan Presidentti oli suomalainen rockyhtye, jonka perustivat vuonna 1969 kitaristi Jukka Tolonen ja rumpali Vesa Aaltonen. Muut alkuperäisjäsenet olivat laulaja Frank Robson, basisti Måns Groundstroem ja saksofonisti-huilisti Juhani Aaltonen. Uudeksi laulusolistiksi tuli vuonna 1972 Eero Raittinen, jonka kanssa Tasavallan Presidentti levytti läpimurtoalbuminsa Lambertland. Yhtye esitti aluksi rhythm and blues -vaikutteista musiikkia yhdistellen esimerkiksi poppia, bluesia ja jazzia. Raittisen tultua solistiksi tyyli muuttui jazzrockista kohti monimutkaisempaa progressiivista rockia.
Tasavallan Presidentti julkaisi neljä omaa albumia ennen vuonna 1974 tapahtunutta hajoamistaan. Vuonna 1983 yhtye teki lyhyen comeback-kiertueen alkuperäisessä kokoonpanossaan. Konsertit jatkuivat 1990-luvulla, ja vuoden 2006 marraskuussa se julkaisi uuden albumin. Viimeisen kiertueensa yhtye teki samana vuonna. Vielä kesällä 2020 se esiintyi yhden kerran.
Tasavallan Presidentti on Wigwamin ohella merkittävin suomalainen progressiivisen rockin yhtye. Sitä on myös kutsuttu suomalaisen jazzrockin tärkeimmäksi yhtyeeksi, ja sen varhaiset albumit olivat Suomessa progressiiviselle rockille suuntaa antaneita merkkiteoksia. Yhdessä Wigwamin kanssa se kilpaili 1970-luvun alussa Suomen merkittävimmän yhtyeen asemasta. Tasavallan Presidentti teki 1970-luvulla kiertueita myös muualla Euroopassa, ja yhtyeen albumeja julkaistiin ulkomailla. Britanniassa yhtye oli etenkin muusikoiden suosiossa, mutta kaupallinen läpimurto Suomen ulkopuolella ei kuitenkaan onnistunut.
Historia > Perustaminen (1969)

Jukka Tolonen ja Vesa Aaltonen perustivat Tasavallan Presidentin.
Kitaristi Jukka Tolonen ja rumpali Vesa Aaltonen soittivat noin puolen vuoden ajan Eero Raittista säestävässä Help-yhtyeessä, joka hajosi toukokuussa 1969. Help kuului D-tuotantoon, joten Tolonen ja Aaltonen kysyivät sieltä uusia töitä. Niiden puuttuessa he ryhtyivät kesäkuussa soittamaan keskenään Helsingin Helsinginkadulla sijainneessa harjoitustilassa. Basistiksi he pyysivät Blues Sectionissa soittaneen Måns Groundstroemin. Samoihin aikoihin laulaja Arto Vilkko etsi itselleen taustayhtyettä ja vieraili Helsinginkadulla, mutta ei pitänyt heitä musiikillisesti sopivana tyyliinsä. Groundstroemin ehdotuksesta syntyvaiheessa olevaan omaan yhtyeeseen otettiin saksofonistiksi ja huilistiksi Juhani Aaltonen, joka oli soittanut muun muassa Soulsetissa ja palkittu edellisvuonna Suomen Jazzliiton Yrjö-palkinnolla. Laulusolistiksi pyydettiin englantilainen Frank Robson, joka oli muuttanut Suomeen vuonna 1967 ja laulanut Mosaicissa ja Blues Sectionissa. Blues Sectionin hajottua hän oli muuttanut takaisin Englantiin, mutta palasi Suomeen Groundstroemin lähetettyä hänelle kirjeen, jossa uusi yhtye etsi laulusolistia.
Robsonin liityttyä yhtyeeseen soitti se pääasiassa keskenään harjoitustilassaan. Ohjelmatoimisto New Joys ryhtyi manageroimaan yhtyettä. Pian ohjelmatoimistoksi vaihtui kuitenkin Erkki Ertaman vaimon johtama ER Sound. ER Soundin tiloissa keksittiin myös yhtyeen nimi. Jäsenet itse eivät saaneet mieleensä parempaa kuin Balloon. ER Soundin vetäjät ehdottivat siksi puhelua ohjelmatoimiston omalle salaiselle ideoijalle, anonyymiksi jääneelle ”Aivolle”, joka voisi auttaa nimen keksimisessä. Hän luki puhelun aikana sanomalehteä, josta poimi sattumanvaraisesti sanoja. Ensimmäinen ehdotus, Uutiset ja sää, hylättiin. Sitä seurannut Tasavallan Presidentti hyväksyttiin, vaikka aluksi pohdittiinkin, kuinka nimeen suhtauduttaisiin. Suomen tasavallan presidentti Urho Kekkosen aikakaudella yhtye ajoittain pelkäsi nimen aiheuttavan reaktioita, ja myös lehdistössä ihmeteltiin uskaliaan nimen käyttöä. Alkuvuosien tanssilavakeikoilla nimi aiheutti myös väärinkäsityksiä. Vesa Aaltonen on kertonut, että usein yhtyeen jäsenten luokse tuli parhaimpiinsa pukeutuneita iäkkäämpiä pariskuntia kyselemään, että ”missä vaiheessa se Kekkonen puhuu?”. Myöhemmin pitkä nimi aiheutti ongelmia ulkomailla, jossa se usein kirjoitettiin väärin.
ER Soundin järjestämänä Tasavallan Presidentti pääsi esiintymään kouluille ja tanssilavoille. Yhtye esiintyi ensimmäisen kerran juhannuksena 1969 Leimukallion lavalla lähellä Forssaa. Yhtyeestä kirjoitettiin laajasti lehdissä ja sille järjestyi uusi harjoitustila Meilahdesta. Tasavallan Presidenttiä mainostettiin ”superyhtyeenä”. Käsite oli vakiintunut Creamin ja Blind Faithin myötä, ja sillä tarkoitettiin kokoonpanoa, jonka olivat perustaneet jo ennestään mainetta saavuttaneet muusikot.
Historia > Levytyssopimus ja esikoisalbumi (1969–1970)

Tasavallan Presidentti sai levytyssopimuksen Love Recordsilta. Levy-yhtiön valintaan vaikuttivat muun muassa Måns Groundstroemin suhteet Loven henkilökuntaan. Yhtyeen esikoisalbumi Tasavallan Presidentti äänitettiin lokakuussa 1969 Helsingin Finnvoxissa ja julkaistiin vuoden lopulla. Albumilla on pääasiassa Robsonin ja Groundstroemin sävellyksiä, joihin Robson kirjoitti sanat. Love Recordsin konseptiajattelun mukaisesti esikoisalbumi oli suunniteltu kokonaisuudeksi, mikä poikkesi silloisesta valtakäytännöstä, jossa albumien materiaali koottiin aiemmin ilmestyneistä singleistä. Tuottaja Otto Donner oli kiireinen muiden tuotantoprojektiensa kanssa, minkä vuoksi vastuu levyn muodosta jäi pitkälti Groundstroemin vastuulle. Aktiivisen keikkailun ansiosta albumia myytiin tasaisesti pitkin kevättä 1970, ja melodinen balladi ”I Love You Teddy Bear” muodostui radiohitiksi. Levyllä kuultava kokeileva jazzrock herätti kiinnostusta myös Suomen ulkopuolella. Samoihin aikoihin albumin kanssa ilmestyi myös yhtyeen ensimmäinen single ”Time Alone with You” / ”Obsolete Machine”.
Puhaltaja Juhani Aaltonen erosi pian yhtyeestä. Hän perusteli myöhemmin lähtöään työkiireillään ja perheellään. Vesa Aaltosen mukaan hän ei jaksanut keikkailla ympäri Suomea ja tulla sitten aamulla väsyneenä takaisin Helsinkiin, jossa studiomuusikon työt saman tien odottivat. Juhani Aaltosen korvasi Pekka Pöyry, joka oli tullut tunnetuksi eräänä Suomen huomattavammista altto- ja sopraanosaksofonisteista ja huilisteista. Toisen singlensä, ”Solitary” / ”Deep Thinker”, Tasavallan Presidentti levytti keväällä 1970. Elokuussa Tasavallan Presidentti esiintyi ensimmäisessä Ruisrockissa Turussa.
Tasavallan Presidentti säesti vuonna 1970 myös muita yhtyeitä ja artisteja. Se toimi Pekka Strengin taustayhtyeenä albumilla Magneettimiehen kuolema, jonka myös tuotti basisti Groundstroem. Levy jäi ilmestyessään hyvin vähälle huomiolle. Samana vuonna yhtye soitti Kirkan kappaleissa ”Saat kaiken” / ”Kaukainen valo”, jotka kuultiin elokuvassa Takiaispallo. Yhteistyö Kirkan kanssa jatkui vuonna 1972 julkaistulla Nykyaikaa-albumilla, jonka joissakin kappaleissa yhtyeen jäseniä soitti. Tämänkin levyn tuottaneen Måns Groundstroemin pyynnöstä Jukka Tolonen ja Frank Robson kirjoittivat myös osan sen lauluista.
Tasavallan Presidentti vakiinnutti vuoden 1970 aikana asemansa maan kärkiyhtyeenä yhdessä Wigwamin kanssa. Se voitti selvästi Suosikin vuosiäänestyksen kitarayhtyesarjan Wigwamin sijoittuessa toiseksi.